หน่วยงานชลประทาน เร่งระบายน้ำออกจากพื้นที่ท่วมขังในหลายจังหวัดภาคใต้ ลดความเสียหายในพื้นที่
หน่วยงานชลประทาน เร่งระบายน้ำออกจากพื้นที่ท่วมขังในหลายจังหวัดภาคใต้ ลดความเสียหายในพื้นที่นายทองเปลว กองจันทร์ อธิบดีกรมชลประทาน เปิดเผยว่า จากเหตุการณ์ฝนตกหนักอย่างต่อเนื่องบริเวณภาคใต้ของประเทศไทย ตั้งแต่วันที่ 31 พฤศจิกายนที่ผ่านมาจนถึงปัจจุบัน ส่งผลให้ระดับน้ำในลำน้ำต่างๆ เพิ่มสูงขึ้นอย่างรวดเร็ว จนส่งผลให้เกิดน้ำท่วมขังบริเวณริมตลิ่งและพื้นที่ลุ่มต่ำหลายแห่ง จนเกิดความเสียหายหลายพื้นที่ ทางโครงการชลประทานในพื้นที่ดังกล่าวได้เตรียมเครื่องจักร เครื่องมือ และเข้าให้การช่วยเหลือประชาชนทันทีที่เกิดเหตุ เพื่อให้เกิดความเสียหายน้อยที่สุด เช่นที่จังหวัดนราธิวาส สำนักงานชลประทานที่ 17 ได้ทำการติดตั้งเครื่องสูบน้ำเคลื่อนที่ ขนาด 8 -12 นิ้ว จำนวน 12 เครื่อง เครื่องสูบน้ำ Hydro Flow จำนวน 5 เครื่อง และสถานีสูบน้ำด้วยไฟฟ้า 6 แห่ง จำนวน 12 เครื่อง รวม 29 เครื่อง  จังหวัดพัทลุง โครงการชลประทานพัทลุงเตรียมติดตั้งเครื่องสูบน้ำ จำนวน 12 เครื่อง และเครื่องผลักดันน้ำ จำนวน 10 เครื่อง เพื่อเร่งระบายน้ำในพื้นที่โดยเร็ว และที่จังหวัดชุมพร ซึ่งปัจจุบันสถานการณ์เข้าสู่สภาวะปกติแล้วกรมชลประทาน ยังคงจัดทีมเจ้าหน้าที่เฝ้าระวังติดตามสถานการณ์น้ำอย่างใกล้ชิด ตลอดจนประสานงานเครือข่ายต่างๆ ในการติดตามสถานการณ์น้ำ 24 ชั่วโมง ร่วมกับหลายหน่วยงานในพื้นที่ หากต้องการความช่วยเหลือ สามารถติดต่อโครงการชลประทานใกล้บ้าน หรือโทรสายด่วนกรมชลประทาน 1460 ตลอด 24 ชั่วโมง